भाजपा ने कहा- घाटी के लोग आगे बढ़ रहे हैं, उनके विकास में बाधा न बनें
Farooq Abdullah G20 Meetings Remark - BJP attacks On National Conference President. भाजपा के राष्ट्रीय महासचिव तरुण चुघ ने मंगलवार को नेशनल कांफ्रेंस के अध्यक्ष फारूक अब्दुल्ला से कहा वे जम्मू-कश्मीर की प्रगति में बाधा न बने। कई सालों बाद तो श्रीनगर में एक अंतरराष्ट्रीय कार्यक्रम होने जा रहा है
भाजपा के राष्ट्रीय महासचिव तरुण चुघ ने मंगलवार को नेशनल कॉन्फ्रेंस के अध्यक्ष फारूक अब्दुल्ला से कहा वे जम्मू-कश्मीर की प्रगति में बाधा न बने। कई साल बाद तो श्रीनगर में एक अंतरराष्ट्रीय कार्यक्रम होने जा रहा है। इससे उन्हें क्यों दिक्कत हो रही है?
दरअसल, अब्दुल्ला ने सोमवार को सरकार पर निशाना साधते हुए कहा था कि यह दुर्भाग्यपूर्ण है कि जी20 की बैठकें लद्दाख और कश्मीर में कराई जा सकती हैं, लेकिन जम्मू में नहीं। साथ ही कहा कि इस पर कोई भाजपा नेता क्यों नहीं बोल रहा है।
जम्मू-कश्मीर में विकास हो रहा, आपको दुश्मनी क्यों?
तरुण ने कहा कि जम्मू-कश्मीर में विकास और प्रगति हो रही है तो इससे आपको दुश्मनी क्यों है। आप प्रधानमंत्री पर लोगों के विश्वास से ईर्ष्या क्यों करते हैं। जम्मू-कश्मीर अब शांति और विकास की यात्रा में रुकने वाला नहीं है। उन्होंने कहा कि जी20 जम्मू-कश्मीर में टूरिज्म, इंडस्ट्रीज और बिजनेस की तेजी से प्रगति के लिए में नया रास्ता खोलेगा। यहां के लोग आगे बढ़ रहे हैं आप उनकी प्रगति में बाधा न बनें।
हाई वोटर परसेंट PM मोदी पर लोगों के विश्वास को दर्शाता है
वरिष्ठ नेता गुलाम नबी आजाद के विधानसभा चुनाव में देरी के सवाल पर उन्होंने कहा कि चुनाव होंगे। भाजपा के नेतृत्व वाली केंद्र सरकार ने जम्मू-कश्मीर में डीडीसी (जिला विकास परिषद) बीडीसी (खंड विकास परिषद) और पंचायत चुनाव कराए। इसमें हजारों लोग चुने गए हैं। हाई वोटर परसेंट प्रधानमंत्री नरेंद्र मोदी पर लोगों के विश्वास को दर्शाता है।
उन्होंने कहा कि हर डीडीसी सदस्य हजारों वोटों से जीता। लोकसभा चुनाव के दौरान ऐसा मतदान नहीं देखा गया। लोगों ने खुलकर वोटिंग की। लोकतंत्र और प्रधानमंत्री में पूरा विश्वास दिखाया।
370 रद्द के बाद जम्मू-कश्मीर में शांति के लिए सभी कोशिशें की गई
उन्होंने कहा कि 5 अगस्त 2019 को अनुच्छेद 370 रद्द होने के बाद से जम्मू-कश्मीर में शांति और विकास के लिए सभी कोशिशें की गई हैं। आतंकवाद के प्रति हमारी जीरो टॉलरेंस है। आतंकी हमले, आतंकी घटनाएं और आतंकवादियों की संख्या में कमी आई है। जम्मू-कश्मीर विकास की ओर बढ़ा है।
ये खबर भी पढ़ सकते हैं...
क्या आप 24 करोड़ मुस्लिमों को चीन भेज देंगे; फारूख अब्दुल्ला का केंद्र से सवाल, कहा- धार्मिक लकीर खींचकर देश को मत बांटिए​​​​​​​​​​​​​​
​​​​​​​नेशनल कॉन्फ्रेंस के प्रमुख और जम्मू-कश्मीर के पूर्व मुख्यमंत्री फारूख अब्दुल्ला ने केंद्र सरकार पर निशाना साधा था। अब्दुल्ला ने कहा था कि सरकार देश को धार्मिक लकीरें खींचकर बांट रही है। इस पर रोक लगनी चाहिए। देश में डर और नफरत की राजनीति नई नहीं है। ये लोग 22-24 करोड़ मुस्लिमों के साथ क्या करेंगे? क्या उन्हें समंदर में फेंक देंगे या उन्हें चीन भेज देंगे?​​​​​​​ पूरी खबर यहां पढ़ें...